safouaneb/arywiki huggingface dataset:
محمد زيان

محمد زيان، تولد فـ14 فبراير 1943 ف مالاݣا، هو محامي ؤ سياسي مغريبي. حياتو. لخدمة ديالو. ف 1982، دافع علا زعيم د لعدل ؤ لاحسان شيخ عبدسلام ياسين. ف 1992، دافع علا لحوكومة ضد نقابي نوبير لاموي لي كان عايرها ب"شفارة" ف جورنال صبليوني ال پاييس، ف لخر تحكم عليه ب عاماين د لحبس. ف 1998، دافع علا لبرلاماني د تيحاد دوستوري حسن لياماني ف لقضية ديالو معا لبانكا د سياش لي كانت كاتسالو 70 مليون درهم. ف 2006، دافع علا لجازائيري عبدرحمان عاشور ف لقضية د ختيلاس لفلوس من لبانكا لوطنية لجازائيرية، مورما دارت لجازائير مدكرة بحت ؤ طالبات لمغريب تسلمو ليها؛ لي ف لخر تحكم عليه ب 4 سنين د لحبس. ف 2017، دافع علا ناصر زفزافي ؤ لمعتقلين د حراك ريف، قبل مايسحبو منو توكيل ف نونبر ف نفس لعام. ف 2018، كان من بين لمحاميين لي دافعو علا صحافي توفيق بوعشرين. ف 26 مارس 2019، تمنع من لخدمة ل تلت شهور مورما حكمات عليه لمحكمة لبتيدائية د رباط بسباب "فعايل ضد لقواعد ؤ لاخلاق د لخدمة"؛ ف 2 يوليوز 2020، عاودات حكمات عليه نفس لمحكمة ب عام د لمنع بسباب "لمرافعة ف لقضية د بوعشرين لي كانت خارج سياق". نشاط سياسي. ف 27 فبراير 1995، تعين زيان وزير منتدب ل لوزير لول مكلف ب حقوق لانسان ف حوكومة لفيلالي تانية. ف فبراير 1996، قدم ستيقالتو مباشرة ف دوزيم بسباب حملة تطهير لي كان داير وزير داخيلية دريس لبصري. ف نتيخابات تشريعية د 1997، خسر زيان لمقعد ديالو د برلاماني ف دائرة د طانجا ب سميت حيزب لعمل. فـ فبراير 2001، علن زيان بلي غادي يحل حيزب جديد ب سميت لحيزب لمغريبي ليبيرالي، ؤ غادي يدير لمؤتمر تاسيسي ديالو ف 27 ابريل ف ناضور پوليميك. ف يونيو 2020، ف جايحة د ڤيروس كورونا، دار زيان تصريح كي قول فيه بلي كاين "غير 15 لحالة لي كاينة ف لمغريب ؤ 700 كيتعالجو بلا دوا [ؤ] علاودهوم 35 مليون مغريبي ف حالة حصر".
رودجر فيديرير

رودجر فيديرير (بلالمانية: Roger Federer) (تولد نهار 8 غشت 1981 ف بازل ف سويسرا) لعاب ديال الطينيس سويسري، محسوب من احسن اللّعابة ديال الطينيس ف التاريخ. فيديرير كان هو احسن لعّاب ديال الطينيس ف لعالم (الترتيب اللّول) ل 310 د السيمانات (لمجموع ديال لمرّات اللي جا فيهم هو اللّول)، منها 237 سيمانة متتابعة. فيديرير عندو بزّاف د لارقام لقياسية ف لعالم ديال الطينيس، منها:
بيرون

لْبيرون ؤلا ابايرو (سمية لعلمية Sarda) هوّا فصيلة ديال لحوت، لحجم ديالو متوسط، مفتريس، ؤ كينتمي ل لفاميلة ديال لحوتات لعضمية (لّي عندها عضام بلاصت لغضروف).
برداݣ

لبرداݣ ؤلا ابرداݣ (سمية لعلمية Pagrus pargus) هوّا نوع ديال لحوت منتاشر ف لمحيط لاطلسي ؤ لبحر دّخلاني، ف لبلايص فين لما كيكون ماغارقش بزاف. طّول لعادي ديالو كيقدر يوصل ل 75 سنتيميتر. اغلبية ديال لافراد ديال لبرداݣ كيبداو حياتهم دكورا ؤ كيتحولو من بعد ل نتوات.
برو

لبرو ؤلا ابرو (سمية لعلمية Pagellus bogaraveo) هوّا نوع ديال لحوت كيعيش فبزاف ديال لمناطق منها لبحر دّخلاني ؤ جيهت جزر لكاناري.
أبزاز

ابزاز (سّمية لعلمية Leonotis leonurus) هوّا نوع ديال لعشوب من لفاميلة ديال نّعناع، منتاشرة ب لخصوص ف جنوب افريقيا مي كاينة حتا ف شمال افريقيا ؤ ؤروپا، ؤ عندها ستيعمالات طبية.
أبلاغ

ابلاغ ؤلا لْبلاغ (سمية لعلمية Dicentrarchus labrax) هوّا نوع ديال لحوت معضّم كيعيش ف لبحورا (لمحيط لاطلسي، لبحر دّخلاني، لبحر لكحل)، ؤ حتا ف لويدان ؤ لبلايص لي فيهم لملحة قليلة.
أبوكار

ابوكار (سمية لعلمية Papio cynocephalus) هوّا نوع ديال لقرودا لّي رّاس ديالو كيشبه شوية ل رّاس د لكلب.
أتاي

اتاي (سّمية لعلمية Camellia Sinensis) هوّا نوع ديال لعشوب كتنشّف ؤ كتكون عندها ريحة خاصة، ؤ كيتصايب منها مشروب عندو نفس سّمية.
أتبير

اتبير ؤلا تّبير (سمية لعلمية Alopias vulpinus) هوّا نوع ديال لقرش كاين تقريبا ف لمحيطات ديال لعالم كامل، ؤ كيقدر يقرب حتال حدا لپلاجات.
آيت صواب

قبيلة ؤلا قبايل ايت صواب هي واحد لمجموعة ديال لقبائل سوسية تجمعو تحت اتحادية قبائل ايت صواب لي هي براصها تابعا للقبائل الجبلية المكونة لاتحادية قبائل اشتوكة الكبرى. ولي كايجمعها هاد الاسم. فلحدود ديالها الترابية من جيهة شرق قبيلة اداوݣنيضيف و قبيلة املن. و من جيهة شمال قبيلة ايت تيدلي. و من لغرب قبيلة ايت حماد و قبيلة اداورسموك. و من لجنوب قبيلة اداوسملال. قبائل. كاتقسم ايت صواب ل مجموعة من لقبائل و لي هي:
أترار

اترار (سمية لعلمية Berberis) هيّا ݣنس ديال شجر فيها كتر من 450 نوع، كاينة ف بزاف د لمناطق ف لعالم، كتنتامي ل لفاميلة ديال Berberidaceae، كتنتج بعض نّواع ديالها واحد لفاكهة صغيرة ف لحجم لونها قهوي ؤلا حمر.
حرتوكا

حرتوكّا ؤلا احارتي (سمية لعلمية Scyliorhinidae) هيّا فاميلة ديال نواع د لقرش لحجم ديالها صغير ؤ جّلد ديالها منقط.
بران

لْبران (سّمية لعلمية Orcinus orca) هوّا نوع حيواني من لفصيلة ديال دّلفين. لبران كيعيش ف لموحيطات د لعالم كاملين، ف اوساط بحرية مختالفة، من غير بحر لبلطيق ؤ لبحر لكحل، ؤ شي بلايص ف لمحيط لمجمد الشمالي. سّمية. على حساب لّيساني محمد شفيق، لبران عندو بزاف د سّميات ف دّاريجة، من بينها برال ؤلا برار ؤلا اخشان ؤلا اخشال ؤلا اݣلّوس ؤلا ابرار.
داد

دّاد ؤلا ادّاد ولّا اضّاض (سّمية لعلمية Atractylis) هيّا ݣنس ديال لعشوب لاصل ديالها من لمنطقة ديال لبحر دّخلاني، فيها نْواع كتيرة منتاشرة ف شمال افريقيا، جزر لكاناري، شّرق لْاوسط، ؤ ؤروپا، ؤ عندها ستيعمالات طبية بحال ف لعلاج ديال لعضات د لّفاعي.
إتيت

اتيت (سمية لعلمية Psychodidae ؤلا Phlebotomidae) هيّا فاميلة ديال لحشرات لّي سميتها لعلمية هيّا Psychodidae، معروف راها كتمص دّم ديال بنادم بحال نّاموس، ؤ كتنقل لامراض.
أعريش

اعريش (سمية لعلمية Tamarix) هوّا ݣنس ديال شجر كيدير زهر، منتاشر ف لمناطق نّاشفة ديال اوراسيا ؤ افريقيا.
أدال

ادال ؤلا لْخز ؤلا خز لبحر () هوما مصطلحات لي كيتخدّمو على مستعمرات ديال لخز (، ) و سيانوباكتيريا عايشين ف سامبيوز معا خيوط ديال لفݣيع، لخميرة و لباكتيريا. كايتقى ادال ف لبحر ؤلا فوق سطوح ديال لحجر ؤلا لحيوطا. لمصطلح ديال "سامبيوز" () تختارع نيت من ملاحظات ديال مستعمرات د ادال.
أداناي

اداناي (سمية لعلمية Leptoptilos) هوّا ݣنس ديال بلارج كيكون لحجم ديالو كبير بزاف، ؤ كاين ف اسيا ؤ افريقيا. سمية اداناي تقدر تشير حتال واحد نّوع اخور ديال طّيور، ماشي من نفس لفصيلة، ؤ كيكون راسو كحل (اداناي بو راس كحل).
أداناي بو راس كحل

اداناي بو راس كحل (سمية لعلمية Threskiornis aethiopicus) هوّا نّوع ديال طّيور، اصلو من افريقيا ؤ شّرق لْاوسط ؤ كان مقدس عند لمصريين لقدام، حيت كان مرتابط ف دّيانة ديالهم معا لاله توث. سمية اداناي ب شكل عام تقدر تشير حتال واحد ݣنس ديال طّيور من لفاميلة د بلارج، مي هاد جّوج ماعندهومش علاقة معا بعضياتهم غير تّشابه شوية ف شّكل.
أدمام

ادمام (سّمية لعلمية Crataegus monogyna) هوّا نوع ديال لعشوب كدّير النوار، لاصل ديالو من لمغرب لكبير، ؤروپا، ؤ غرب اسيا، مي ولّا منتاشر ف بزاف د لمناطق خرين ف لعالم.
أرغليم

ارغليم ولا رجلة (سّمية لعلمية Portulaca oleracea) هوّا نوع ديال لعشوب كدّير زّهر ؤ كتكال، منتاشرة ف لمنطقة ديال لبحر دّخلاني ؤ بلايص خرين ف لعالم، كيوصل طّول ديالها ل 40 سنتيم ؤ كتنتج صمغ. كاتقدر تنبت ف شقوق ديال الطريطوار و ممرات الكار، زيادة على لخلا و جنب الطرقان.
أحمد العباس

احمد العباس هو السلطان اللخراني ديال الدولة السعدية. فاش تولا لحكم د الدولة السعدية كانت ولات ضعيفة و النفود ديالها بقا غير ف مراكش. تمردو ضدو قبيلة خوالو بقيادة كروم الحاج الشيباني، لي ولا هو الحاكم د مراكش حتا دخليها رشيد بن الشريف.
أركنوز

اركنوز ؤلا الكنوز (سمية لعلمية Pleurodelinae) فاميلا ديال لبرمائيات (كتعيش ف لما ؤ ف لبر).
عرناكو

عرناكو ؤلا ارناكو (سمية لعلمية Holothuroidea) هيّا كلاص ديال لحيوانات رّخوية كتعيش ف لبحورا ؤ لمحيطات حدا لْقاع.
أرواز

ارواز (سّمية لعلمية Coriaria myrtifolia) هوّا نوع ديال لعشوب، منتاشرة ف لمنطقة ديال لبحر دّخلاني، لّي منها شمال افريقيا، ايبيريا، ؤ جنوب ؤروپا. ف دزاير، سيرتو ف ضواحي جيجل، هاد لعشبة كاتسما "لحربك".
جاويين

لجاويين (ب لجاوية نݣوكو "ꦮꦺꦴꦁꦗꦮ ونݣ جاوا"، لجاوية كراما: "ꦠꦶꦪꦁꦗꦮꦶ تيانݣ جاوي"؛ ب لاندونيسية سوكو جاوا Suku Jawa ؤلا اورانݣ جاوا Orang Jawa): هوما لمجموعة لعرقية لاصلية ف ݣزيرة جاوا لي كاينة ف اندونيسيا. لعاداد ديالهم تقريبا شي 100 مليون واحد، و كايشكلو اكبر مجموعة عرقية ف اندونيسيا، و كايكونو ف لغالب ف لپارتية لوسطانية و شرقية ديال لݣزيرة. كاينين بزاف ديال ناس اصلهم جاوي ف بزاف ديال لقطاعات ديال اندونيسيا، ماليزيا، سنغافورة، سورينام، السعودية، مصر و هولاندا.
أروزي

اروزي ؤلا اݣراز ولا اززّو ولا ؤشفود (سّمية لعلمية Calicotome spinosa) هوّا نوع ديال لعشوب مشوّكة ؤ كدّير زّهر، منتاشرة ف لمنطقة ديال لبحر دّخلاني ؤ ؤروپا، خصوصا ف لمغريب، دزاير، تونس، ليبيا، ؤ سپانيا. نويطات.
كاس إفريقيا

كاس افريقيا ديال كورة ديال الرجال، (ب لفرانساوية: Coupe d'Afrique des Nations - CAN)، اللي معروفة بكاس افريقيا، هي اكبر مسابقة ديال لكورة ف افريقيا، و تيتضمها لاتحاد لافريقي ديال لكورة (لكاف). كاس افريقيا تلعبات اول مرة ف 1957. من 1968، بدات تاتّلعب مرة كل عاماين. من 2013، ولاّت تا تّلعب ف لعوامات لفردية بلاصة لعوامات الزوجية، باش ما تكونش ف نفس لعام ديال كاس لعالم. من 2017، ولاّو تيشاركو 24 فرقة ف كاس افريقيا، مقسومين على 6 د لمجموعات. اكتر بلاد ربحات كاس افريقيا هي مصر (ربحاتها د 7 لمرّات) و اخر بلاد ربحاتها هي كوط ديڤوار (ربحاتها ف 2023). لمغريب ربح كاس افريقيا مرّة وحدة ف التاريخ ديالو (لكاس د 1976 ف اتيوپيا)، و نضّمها مرة وحدة ف 1988.
أرومي

ارومي (سمية لعلمية Scorpaenidae) هيّا فاميلة ديال لحوتات لبحرية بعض نّواع ديالها سامة. كاينين عل اقل 7 د نّواع منها ف لبحورا د لمغريب.
كاس أوروپا

كاس اوروپا ديال كورة ديال الرجال، لي معروفة ب بطولة امم اوروپا، و لا ليورو، هي اكبر مسابقة ديال لكورة ما بين لمنتخبات د لبلدان د اوروپا، و تيتضمها لاتحاد لاوروپي ديال لكورة (ليويفا). كاس اوروپا كاتّلعب مرّة كل 4 سنين، و اوّل مرة تلعبات كانت ف 1960. اكتر بلاد ربحات كاس اوروپا هي صبانيا (ربحوها ربعة د لمرّات)، و اخر بلاد ربحاتها هي نيت صبانيا (ف لبطولة د 2024 اللي تنضّمات ف المانيا). لبطولة ديال 2020 تاجلات بسباب الجايحة ديال ڤيروس كورونا اللي كانت ف لعالم كامل داك لعام.
أرݣان

ارݣان (سمية لعلمية Argania Spinosa ب تمازيغت: ⴰⵔⴳⴰⵏ ارݣان) هوّا نوع ديال شجر نادر ف لعالم كاين غير ف لمغريب و تزرع من بعد في شي بلايص خرة فالعالم.
أرݣل

ارݣل (سّمية لعلمية Helianthemum canariense) هوّا نوع ديال لعشوب زّهرية، لاصل ديالها من لمغريب ؤ جزر لكاناري، ؤ كاينين نواع من نفس لݣنس ديالها ف نّص شّمالي ديال لارض، خصوصا ف لمنطقة ديال لبحر دّخلاني.
لواد د لأمازون

لامازون (بالصبليونية: Río Amazonas - بلبرتغالية: Rio Amazonas) هو واحد لواد ف امريكا لجنوبية. لامازون هو اكبر واد ف لعالم من الناحية د التدفق ديالو. هاد التدفق كبير لدرجة انه واخا يتجمعو لمعدّلات د لوديان التمنية اللي موراه ف الترتيب، ايبقا فايتهم (تعطي تقريبا 20% من لما لحلو د لعالم). من ناحية الطول، لامازون هو تاني اطول واد ف لعالم من مورا لواد د النيل، و من ناحية لغرق، هو التاني ف لعالم من مورا لواد د لكونݣو. لامازون تينبع من بزاف د الجبال ف لانديز، كاينا ف لپيرو و لاكواطًور، و تيصب ف لمحيط لاطلسي. لامازون واد ما تادوز عليه تا قنطرة، ماشي حيت واسع، و لكن حيت ما تيدوزش على مدن كبار، و لاغلبية د لبلايص اللي تيدوز منها هي غابات و فيها اصلا طرقان قلال. لامازون تيدوز من بزاف د لبلدان ف امريكا لجنوبية، و هي: لبريزيل، لپيرو، لاكواطًور، ڤينيزويلا، كولومبيا و بوليڤيا. بقوة ما لامازون كبير، كيتسمّا تا "لواد لبحر".
أزامار

ازامّار (سمية لعلمية Serranus scriba) هوّا نوع ديال لحوت منتاشر ف لجيهة شّرقية ديال لمحيط لاطلسي، لبحر دّخلاني ؤ لبحر لكحل.
لواد د النيل

النيل هو اطول واد ف لعالم (الطول ديالو هو 6650 كم) و جا ف افريقيا. النيل عندو جوج ديال الروافد: النيل لبيض، اللي تينبع من الضايات لكبار ديال وسط افريقيا، و النيل الزرق، اللي تينبع من ضاية تانا ف اتيوبيا. الروافد بجوج تيتلاقاو ف السودان و تيولّيو واد واحد تيصب ف لبحر لبيض لمتوسط. النيل تيدوز من حداش لبلاد ف افريقيا، و هي: طنزانيا، اوݣاندا، رواندا، بوروندي، جمهورية لكونݣو ديموقراطية، كينيا، اتيوپيا، ايريطيريا، جنوب السودان، السودان و مصر. النيل هو اهم مصدر ديال لما ل مصر و السودان.
طريق الوحدة

طريق الوحدة هي السمية ديال واحد الطريق ف المغريب مابين تاونات و كتامة للي هي شي 80 كلم و تبنات عام 1957. لمهدي بن بركة هو للي نضم لبني ديالها منبعد الموافقة ديال الملك محمد الخامس ف الخطاب ديالو للشباب للي جا باش اتطوع من بزاف د الجهات ف المغريب. السمية. تسمات الطريق ب الوحدة حيت كان الهدف هو يكون هاد المشروع وحد الرمز د الوحدة ما بين المغاربة و هاد الطريق جات بلعاني مابين واحد المدينة كانت ف لحماية د سپانيا و التانية اللي كانت ف لحماية د فرنسا.
لميطرو د كازا

لميطرو د كازا ولا د الدار البيضا هو واحد المشروع ف الدار البيضا ديال لمركوب تحت الارض كان ف السبعينات ف المغرب. التاريخ د المشروع. تدار البلان ديالو باش ينقص الزحام ف لمركوب ديال كازا اللي كبرات بزاف. حبس هاد المشروع واخا تناقش بزاف د لمرات، بحال ف 2013 ملي علنات المدينة بللي بغات تبني واحد الخط ديال 15 كم وايني فوق الارض هاد الخط غايكون مابين سيدي مومن و الكورنيش حدا الجامع د لحسن التاني. ف 30 يونيو 2014، حبس المجلس ديال المدينة هاد مشروع حيت غالي بزاف؛ داكشي علاش خدمات المدينة علا الترام.
زانزو

زّانزو ؤلا ازانزو (سّمية لعلمية Clematis) هوّا ݣنس ديال لعشوب كدّير زّهر، فيها عل اقل 300 نوع منتاشرة ف لعالم كامل.
أزرود

ازرود ؤلا ازروض (سّمية لعلمية Melilotus) هوّا ݣنس ديال لعشوب كدّير زّهر، فيها نواع لاصل ديالها من افريقيا، ؤروپا ؤ اسيا.
زروݣ

زّروݣ ؤلا ازروݣ (سمية لعلمية Scomber scombrus) هوّا نوع ديال لحوت منتاشر ف لجيهة شّمالية ديال لمحيط لاطلسي، لبحر دّخلاني ؤ لبحر لكحل.
غابة د لأمازون

لغابة د لامازون هي غابة استوائية جات ف امريكا لجنوبية، و محسوبة اكبر غابة ف لارض (فيها كتر من 5. 5 مليون كم مربع). بقوة ما لغابة د لامازون كبيرة، تاتسمّا "الرّية ديال لارض"، حيت تاتنتج بزّاف ديال لاوكسيجين اللي مهم للعيشة ديالنا. لاغلبية د لغابة د لامازون جات ف لبريزيل (60%)، و عاد كاين بلايص اخرا جات ف لپيرو (13%)، و كولومبيا (10%) و بوليڤيا و لاكواطًور و ݣويانا و سورينام و ڤينيزويلا. لامازيون فيها تقريبا 390 مليار شجرة مقسومة على 16. 000 نوع. تيعيشو ف لغابة د لامازون كتر من 30 مليون د الناس، مقسومين على 350 اثنية، و 9 ديال لبلدان. 9% من هاد الناس معتارف بيهم باللي هوما سكّان اصليين، و منهم 60 مجموعة اللي معزولين و ساكنين ف لداخل د لغابة.
غابة د لمعمورة

لغابة د لمعمورة هي غابة جات ف لمغريب، ما بين لمدون ديال سلا و لقنيطرة. لمعمورة هي اكبر غابة ف لمغريب، و اكبر غابة ديال لبلّوط لفليني ف لعالم (فيها 123. 000 هكتار). النص ديال الشجر اللي كاينين ف لمعمورة هوما شجر ديال لبلّوط لفليني، و الشجر لاخر هو لوكالسبتوس (35%)، و الصنوبر (8%) و لاكاسيا (2%).
أزطوط

ازطوط (سمية لعلمية Columba palumbus) هوّا نوع ديال طّيور كينتامي للفاميلة ديال لحمام.
شوك لعلك

شوك لعلك (سّمية لعلمية Atractylis gummifera) هوّا نوع ديال لعشوب من لݣنس ديال دّاد، منتاشرة ب لخصوص ف لمنطقة ديال لبحر دّخلاني، متلا ف لمغريب، دزاير، تونس، سپانيا، لبرطقيز ؤ قرشيقة، ؤ من بين اكتر لاسباب ديال تّسمم ف لمغريب ؤ بلايص خرين، خصوصا عند دّراري صّغار.
تاروشت

تاروشت (سمية لعلمية Homarus gammarus) هوّا نوع ديال لقشريات من لݣنس ديال بومقوصة منتاشر ف لجيهة شّرقية ديال لمحيط لاطلسي، لبحر دّخلاني ؤ لبحر لكحل.
قيمرون

لقيمرون ؤلا ازفّان ؤلا تازفّانت (سمية لعلمية Palinuridae) هيّا فاميلة ديال لقشريات منتاشرة ف لبحورا ديال لمغريب، موريطانيا، سينيݣال ؤ كاپ ڤيردي.
بومقوصة

بومقوصة ؤلا ازفّان ؤلا تازفّانت (سمية لعلمية Homarus) هوّا ݣنس ديال لقشريات.
أزيام

ازيام (سمية لعلمية Phocoena phocoena) هوّا نوع حيواني كيعيش ف لبحر ؤ كيشبه ل دّلفين.
ألفريد نوبل

الفريد نوبل (ب السويدية: Alfred Nobel) (تولد ف 21 اكتوبر 1833 ف سطوكهولم - مات ف 10 دجنبر 1896 ف سان ريمو ف الطاليان) كان مهندس و مخترع و كيميائي سويدي. نوبل معروف ف لعالم حيت هو اللي ختارع الديناميت ف 1867. ملّي شاف باللي لاختراع ديالو تخدّم ف حوايج خايبة، و باللي ولاّ تيربح لفلوس من الصناعة د السلاح، ندم، و وصّا باش لفلوس اللي عندو تتفرّق على جايزة بسميتو، اللي تا هي ولاّت معروفة، و هي جايزة نوبل. نوبل عندو 355 براءة ديال لاختراع، و كانو عندو بزاف د الشركات عندها علاقة ب الشيمي و الصناعات اللي تادّور عليها. باقين شي شركات اسسهوم نوبل خدامين تال دابا، بحال ديناميت نوبل، و اكزونوبل. كاين حتا عنصر كيماوي اساسي تسمّا بسميت نوبل، و هو النوبيليوم.
أبو

ابو (نطق abˤo) هوّا نوع ديال لبقوليات لبرية لّي كتكال كيفما هيّا بلا طياب، من لفاميلة ديال لبقوليات Fabaceae، هاد لفاميلة فيها نواع خرين بحال لعدس، لحمص ؤ غيرهم. ابو كتنطق ب با مفخمة.
أبوري

ابوري ؤلا لْبوري (ب لفرانساوية Mulet) هي سميّة عامة كتشير ل عدد ديال نّواع د لحوت لّي كتشابه فشكل ديالها، ؤ كتنتامي ل فاميلات مختالفين. سّمية. على حساب محمد شفيق، سمية د ابوري يقدر يكون لاصل ديالها من لعربية ؤلا لامازيغية.
باباغيو

باباغيو ؤلا پاپاݣيّو ؤلا لْپيروكي (سمية لعلمية Psittaciformes) هوّا تنضيمة ديال طّيور فيها بزاف د لفاميلات ؤ نّواع.
پولي

ادسون ارانتيس دو ناسيمنطو، لمعروف ب پولي و لا پيليه (ب )، تولد ف 23 اكتوبر 1940 ف طريس كوراساوس ؤ توفا ف 29 دجنبر 2022 ف ساو پاولو، كواري بريزيلي عتازل كان تيلعب ف لهجوم. بزاف د الناس تيعتابرو پولي احسن لعّاب ف التاريخ ديال لكورة. ف 1999، تختار پولي احسن لعّاب د لقرن لعشرين من فرونس فوطبول، و عطاتو اللجنة لاولمپية الدولية اللقب د "الرياضي د لقرن"، و رشّحاتو لمجلة ديال تايم مع اكتر الناس لمهمين ديال لقرن 20. پولي مقيّد ف لموسوعة ديال ݣينيس ديال لارقام لقياسية حيت هو اللعاب اللي ماركا اكبر عدد د لبيوتا ف التاريخ (1281 بيت ف 1363 ماتش)، و هو اللعاب د كورة لوحيد ف التاريخ اللي ربح كاس لعالم تلاتة د لمرّات. پولي كانو عندو بزاف د السميّات اللي كان مشهور بيها، منها: "لملك ديال كورة"، و "لجوهرة لكحلا".
كتب داريجة

كتب داريجة KtbDarija هو واحد لمشروع لي لهاداف ديالو كان توحيد الطريقة د لكتابة ديال دّاريجة. الناس لي خدمو علا هاد لمشروع بغاو يزيدو يشجعو لمغاربا باش يقراو و يكتبو بها. لمشروع دار لكتابة ب جوج طرقان وحدة ب لّاتينية و لوخرة ب لعربية. لمشروع كان بداه طارق داودة ف 2008، باحت مغريبي ف مجال دّكاء صّطيناعي، ف لوقت فاش كان باقي طالب د دّوكتورا ف كانادا، "حيت لاحض بلي دّاريجة ؤ لعربية كيختالفو ف بزاف لمناحي بحال لفونولوجيا ؤ لݣرامير". لهاداف لاساسي ديالو كان باش يعاون ف موحاربة لؤمية ف لمغريب، تسهيل لقراية على دّراري صّغار، و تعليم دّاريجة ل ولاد زّماݣريا ف لخاريج باش يفهمو لّوغة د واليديهوم. ف 2009 نضم ليه نسيم رݣراݣي لي كان كيقرا لّيسانيات. لمرحلة جّاية لي بغاو يخدمو عليها هيّا تطوير كلاڤيي ديال دّاريجة. ف 2010، لمجموعة كانت بدات مشروع ديال طرجامة لينوكس ؤبونتو ل دّاريجة.
هلال تراست

هلال تراست (بلفرونسي: Club Sportif Hilal Tarrast) هيا واحد لفرقة مغريبية ديال كورة من مدينة اينزݣان كاتلعب ف البطولة الوطنية للهواة. تاسسات هاد لفرقة عام 1991. ختارت لفرقة توني ديالها اكون ب الزرق و ب لبيض.
فرانتس بيكينباور

فرانز ؤلا فرانتس بيكينباور (بلالمانية: Franz Beckenbauer)، (تولد ف 11 شتنبر 1945 ف ميونيخ، توفى ف 7 يناير 2024، ف سالسبورڭ) لعّاب د لكورة ومدرّب الماني قديم. بيكنباور كان تيلعب ف الدفاع و كان تيتسمّا "لقيصر" حيت كان تيلعب بطريقة انيقة، و كان هو الشّاف ف لفراقي اللي لعب فيهم. بيكنباور كيتحسب واحد من احسن اللعابة ف التاريخ ديال كورة، و كاين اللي تيقول عليه باللي كان احسن مدافع ف التاريخ. بيكنباور ربح كاس لعالم مع المانيا لغربية ف 1974 ملي كان لعّاب، و معا المانيا ف 1990 ملّي كان مدرّب. هو واحد من تلاتة د الناس ف لعالم اللي ربحو كاس لعالم لعّاب و مدرب. الجوج لاخرين هوما ديدي ديشون و ماريو زاݣالو.
رونالدو

رونالدو لويس نازاريو دي ليما (بلبرتغالية: Ronaldo Luís Nazário de Lima)، لمعروف ب رونالدو، و لا الظاهرة (بلبرتغالية: ؤ فينومينو) (تولد ف 22 شتنبر 1976 ف ريو دي جانيرو) كواري بريزيلي عتازل كان تيلعب ف لهجوم. رونالدو دابا مسيّر رياضي، و هو الرئيس الرئيس د لفرقة د ريال ڤالادوريد، اللي تاتلعب ف الليݣا. رونالدو محسوب من احسن لكوايرية ف التاريخ، و واحد من احسن لمهاجمين اللي دازو ف كورة. رونالدو ربح لجائزة د "اللعاب د لعام" د فيفا تلاتة د لمرات (ربحها اول مرّة ف 1996، و كان اصغر واحد ربحها - كانت عندو 20 عام)، و لكرة الدهبية جوج مرّات (هو اصغر واحد ربحها، كانت عندو 21 عام فاش ربحها اول مرة ف 1997) مع لمنتخب د لبريزيل، ربح رونالدو كاس لعالم جوج مرّات (1994 و 2002) و كوبا امريكا جوج مرّات (1997 و 1999).
روبيرطو بادجيو

روبيرطو بادجيو (بالطاليانية: Roberto Baggio)، (تولد ف 18 فبراير 1967 ف كالدونيو) لعّاب د لكورة طالياني قديم، كان تيلعب ف لهجوم. بزاف تيعتابرو بادجيو احسن كوايري ف التاريخ ديال الطاليان، و واحد من احسن اللعابة اللي لعبو ف التسعينات. ف 1993، ربح بادجيو لكرة الذهبية و كان هو اللعاب د لعام بالنسبة ل فيفا. ف 1999، تختار بادجو ما بين 100 احسن لعّاب ديال لقرن لعشرين. بادجيو لعب كاس لعالم تلاتة د لمرّات مع الطاليان (1990، 1994 و 1998)، و احسن نتيجة دار كان ملّي وصل مع بلادو للنهاية ف 1994، و لكن خسرو ب پيلانتيات مع لبريزيل. بادجيو كان ضيّع پيلانتي ف هاداك لماتش، و تشهرات بزّاف هاديك اللقطة من بعد، و سمّاها: "اكفس لحظة ف حياتو". بادجيو عندو الرقم لقياسي د اكبر عدد د لبيوتا مع لمنتخب ديال الطاليان ف كاس لعالم، و هو 9 ديال لبيوتا.
شرن

شّرن ؤلا شّرل ؤلا خوريلي ؤلا لْمنشار ؤلا لْهرنݣة (سمية لعلمية Trachurus trachurus) هوّا نوع ديال لحوت منتاشر ف لجيهة شّرقية ديال لمحيط لاطلسي ؤ لجنوب شّرقي ديال لمحيط لهندي.
بلارج

بلّارج (سمية لعلمية Ciconiidae) هيّا فاميلة ديال طّيور، كاينين منها 19 نوع منتاشرين ف لعالم كامل. سّمية. لْاصل ديال هاد لكلمة من لامازيغية ⴰⴱⴻⵍⵍⴰⵔⴻⵊ، ابلارج لي جات من ليونانية لقديمة πελαργός، پيلارݣوص.
زين الدين زيدان

زين الدين يزيد زيدان (بالفرانساوية: Zinedine Yazid Zidane، بلامازيغية: ⵣⵉⵏ ⴷⴷⵉⵏ ⵣⵉⴷⴰⵏ)، ولمعروف ب "زيزو" (تولد ف 23 يونيو 1972 ف مارسيي) لعّاب فرانساوي قديم (كان تيلعب وسط هجومي)، و مدرّب د لكورة، تيدرّب دابا لفرقة د ريال مدريد. زيدان محسوب من احسن لكوايرية اللي دازو ف التاريخ ديال فرانسا، ربح لجائزة ديال احسن لعّاب ديال لفيفا تلاتة د لمرّات (1998، 2000 و 2003)، و ربح لكرة الدهبية مرّة وحدا ف 1998. زيدان ربح بزّاف د لبطولات منها اللي مع فرانسا (كاس لعالم 1998 - ماركا جوج بيوتا ف لفينال، و ليورو 2000)، و اللي مع لفراقي اللي لعب فيهم: كاس انطرطوطو (مع بوردو و جيڤونتيس)، السيري ا (مع جيڤونتيس)، الليݣا (مع ريال مدريد)، و تشومبيونس ليݣ (مع ريال مدريد). من مورا ما عتازل اللعب، ولاّ زيدان مدرّب و بدا التدريب د ريال مدريد ف 2016. نيشان مورا ما درّب الريال ربح معاهم تشومپيونس ليݣ تلاتة د لمرّات متابعين، و كانت هي اوّل فرقة اللي دات هاد لانجاز ف التاريخ.
لمحيط لمهدن

لمحيط لمهدّن ولاً لمحيط لهادي هو اكبر محيط و بحر ف لعالم. لمساحة د لمحيط لمهدّن هي 169. 2 مليون كم²، و هو اللي تيخليه ياخد تقريبا 30% من لمساحة ديال لكورة لارضية، و 46% من لمساحة ديال لبحورا و لمحيطات فلعالم. لمحيط لمهدّن شاد من لمحيط لمجمَّد الشمالي ف الشمال، تال لمحيط لمجمَّد الجنوبي (اللي تيوصل تال لقطب لجنوبي) ف لجنوب، من لغرب تيحدّوه اسيا و اوقيانوسيا، و من الشرق تاتحدّو اميريكا. خط ليستيوا تيقسم لمحيط لمهدّن على جوج: لمحيط لمهدّن الشمالي، ولمحيط لمهدّن الجنوبي. لمعدّل ديال لغرق ف لمحيط لمهدّن هو 3940 ميطرو. اغرق بلاصة ف لارض جات ف لمحيط لمهدّن، و هي لخندق ديال ماريانا، و لغرق ديالها هو 10. 928 ميترو. تا اغرق بلاصة ف النص لجنوبي د لارض جات ف لمحيط لهادي، و هي لخندق ديال طونݣا (غارق ب 10. 823 ميترو). لاصل ديال السمية. ملّي بداو لاوروپيين كيوصلو للمحيط لمهدّن فاللول د لقرن 16، سمّاوه لبحر ديال لجنوب (Mar del Sur). السمية ديال لبحر لمهدّن عطاها ليه لبحّار لبرتغالي فرناندو ماجلان، ملّي دار على لعالم ف 1521، و جاه هاداك لبحر مهدّن بزاف، هو يسمّيه "Mar Pacifico" (لبحر لمهدّن).
سعيد بلقولة

سعيد بلقولة، تولد فـ30 غشت 1956 ف تيفلت ؤ مات فـ15 يونيو 2002 ف رباط، كان حكم د كورة مغريبي. تشهر بلي كان حكم ديال لفينال د كاس لعالام 1998 بين فرانصا ؤ لبريزيل، لي خلاتو يكون اول افريقي كيحكم شي فينال د كاس لعالام. حياتو. بلقولة تولد ف تيفلت، كان خدام ف فاس موضاف د ديوانة. لكاريير ديالو دولية بدات ملي دخل ف ليسطا دولية ف 1993، لي خلاتو يحكم ماتش بين فرانصا ؤ نݣليز ف 1997 ف تورنوا د فرانصا. كان حتا بين لحكام لي شاركو ف كاس افريقيا د 1996 ؤ 1998، لي حكم فيهم جوج ماتشات ف كل نسخة. ف كاس لعالام 1998، ب زيادة علا لفينال، حكم بلقولة جوج ماتشات د لݣروپات (المانيا ضد لميريكان ؤ لارجونتين ضد كرواتيا). توفا بلقولة فـ15 يونيو 2002 ب لكونسير، ؤ تدفن ف مدينتو.
إرغل

ارغل (سمية لعلمية Scomber amia) هوّا نوع ديال لحوت منتاشر ف لبحر دّخلاني ؤ ساحل ديال غرب افريقيا من لمغريب حتال جنوب افريقيا. طّول ديالو يقدر يوصل حتال ميترو.
الراجل لڤيتروڤي (ليوناردو دا ڤينشي)

الراجل لڤيتروڤي هي واحد الرسمة معروفة دارها ليوناردو دا ڤينشي ف عام 1490، اللي فيها واحد الراجل عريان و داير ب يديه ورجليه واحد الدايرة ف وسط واحد لمربع. السمية. هاد الرسمة خدات السمية ديال الراجل الڤيتروڤي ولا ڤيتروڤيوس حيت ليوناردو دا ڤينشي كتب بلي شي حوايج فيها كان خداهم من عند واحد السيد سميتو ڤيتروڤيوس. التصويرة. التصويرة فيها واحد الراجل عريان و داير ب يديه و رجليه واحد الدايرة ف وسط واحد لمربع تجسد الصورة. هاد الرسمة كاتوري باللي الفن و العلوم مترابطين و هادي كانت واحد الميزة ديال الزمان ديال لعاودولادة ف ؤروپا. كان ليوناردو تايضن بلي الدات ديال بنادم و هاد الكون متجانسين بيناتهم. النص اللي معا الرسمة. ليوناردو كتب واحد النص معا الرسمة اللي ما تقدرش يقراه لواحد منغير يلا دار مراية. الرسمة ليوما. الرسمة موجودة اليوما ف لاكاديمية ديال ڤينيسيا ف الطاليان.
أزير

ازير (سّمية لعلمية Salvia rosmarinus ؤلا Rosmarinus officinalis) هوّا نوع ديال لعشوب لاصل ديالو من لمنطقة ديال لبحر دّخلاني، كيدير نوّار عندو لون غوزي، موڤ ؤلا زرق. ف لمغريب و ف بلدان خرين كيتستعمل كا عشبة معا اتاي. تاريخ. اول مرة تّدكر ازير كانت ف طابليطة مكتوبة ب لكتابة لمسمارية ف جوايه 5000 قبل لميلاد. موراها تّدكر عند لمصريين لقدام حيت كانو كيخدّموه ف طقوس دّفين د لميت. ف لقرن لّول لميلادي، تّوارخي رّوماني پلينيوس لقديم هضر على ازير ف كتابو تّاريخ طّبيعي، ؤ تا لبوطانيست ليوناني پيضانيوس ديوسكوريديس، ف لكتاب ديالو على لمادة الطبية، لي كيتّعتابر اكتر كتاب ديال طب لعشوب كان عندو تاتير ف تّاريخ.
زيݣزا

زيݣزا ؤلا ازيݣزا (سمية لعلمية Spondyliosoma cantharus) هوّا نوع ديال لحوت منتاشر ف لبحر دّخلاني ؤ جيهة شمال ؤروپا. سّمية. على حساب محمد شفيق، سّمية ديال هاد لحوت جايّة من لامازيغية من كلمة ازݣزاو، لّي كتعني زرق ؤلا خضر، ؤ لّون ديال هاد لحوت نيت فيه شوية ديال زّروقية ؤ لخضورية.
أسكراي

اسكرّاي ؤلا شّخار ؤلا نّخّار (سمية لعلمية Pomadasys incisus) هوّا نوع ديال لحوت منتاشر ف لمحيط لاطلسي، لمحيط لهندي ؤ لمحيط لمهدّن. سّمية. على حساب محمد شفيق، سّمية ديال هاد لحوت جايّة من لامازيغية ب معنى شّخار، لّي كيشخر.
أشبرتال

اشبرتال ؤلا كاپ سپارطيل هيا منطقة عالية ف لغرب ديال طنجة كطّل علا لبحر. سّمية. على حساب محمد شفيق، سّمية ديال هاد لبلاصة جايّة من لّاتينية من كلمة سپارتيوم spartium، لّي هيّا سمية د واحد لعشبة. السمية د لموضع ف لمصادر لقديمة هيّ كوطيص "Kotes" لي كاتعني "راس لعنب".
أشكرف

اشكرف (سمية لعلمية Solen) هوّا ݣنس ديال لمحارات فيه بزاف د نّواع.